Arafat is vergiftig, meen neef | Nuus24
Ramallah – Israel het die ontslape Yasser Arafat met die dodelike radioaktiewe middel polonium vergiftig, het ‘n neef van die voormalige Palestynse leier Donderdag beweer.“Ons beskuldig Israel daarvan dat hy Yasser Arafat vermoor het deur hom te vergiftig met daardie dodelike middel,” het Nasser al-Qidwa aan AFP gesê.Hy het verwys na tekens van polonium wat onlangs op klere gevind is wat Arafat gedra het.“Diegene wat verantwoordelik is vir die moord moet verantwoordbaar gehou en veroordeel word,” het Qidwa, wat ook die president van die Yasser Arafat Stigting is, gesê.Gerugte dat die voormalige Palestynse leier, wat in November 2004 in ‘n hospitaal in Frankryk dood is, vergiftig is, het vroeër die maand die ronde begin doen nadat die Al-Jazeera-nuuskanaal ‘n ondersoek uitgesaai het waarin kenners gesê het hulle het hoë vlakke van polonium op sy persoonlike besittings gevind.Polonium is ‘n baie giftige middel wat onder andere gebruik is om die voormalige Russiese spioen Alexander Litvinenko in 2006 te vermoor.Hy is dood nadat hy ‘n koppie tee wat die middel bevat het in ‘n hotel in Londen gedrink het.– Volg Nuus24 op Twitter - AFP
Lees meer oor: yasser arafat | gifstowwe VOLGENDE OP NUUS24X